
[bookmark: _Hlk189215652]Par SIA “Madonas ūdens” pamatkapitāla palielināšanu

[bookmark: _Hlk134605905]Madonas novada pašvaldībai (turpmāk – “Pašvaldība”) pieder visas pašvaldības sabiedrības ar ierobežotu atbildību “Madonas ūdens”, reģistrācijas Nr. 47103001173, (turpmāk – “Kapitālsabiedrība”) kapitāla daļas. 
	Pašvaldībā 2026. gada 13. maijā saņemts Kapitālsabiedrības ierosinājums, kas Pašvaldībā reģistrēts ar Nr. 2.1.3.1/26/1910, ar lūgumu izvērtēt iespēju ieguldīt SIA “Madonas ūdens” pamatkapitālā Pašvaldībai piederošo zemes vienību ar kadastra apzīmējumu 70130050086, Plostnieku ielā 5, Lubānā, Madonas novadā. Kapitālsabiedrība papildus norādījusi, ka minētās zemes vienības atrodas SIA “Madonas ūdens” īpašumā esošās Lubānas notekūdeņu attīrīšanas iekārtas, kuras tiek izmantotas sabiedrisko ūdenssaimniecības pakalpojumu nodrošināšanai, un zemes gabala ieguldīšana pamatkapitālā ir nepieciešama saistībā ar plānoto Lubānas notekūdeņu attīrīšanas iekārtu rekonstrukciju, kuras ietvaros paredzēta jaunas priekšattīrīšanas ēkas izbūve.
[bookmark: bkm32]Publiskas personas mantas atsavināšanas likuma 3. panta pirmās daļas 4. punkts nosaka, ka pašvaldības mantu var atsavināt, ieguldot kapitālsabiedrības pamatkapitālā. 
[bookmark: bkm30]Publiskas personas mantas atsavināšanas likuma 40. panta pirmā daļa nosaka, ka lēmumu par publiskas personas mantas ieguldīšanu […] esošas kapitālsabiedrības pamatkapitālā pieņem Publiskas personas mantas atsavināšanas likuma 5. vai 6. pantā noteiktā institūcija (amatpersona), kas šajā gadījumā, pamatojoties uz Publiskas personas mantas atsavināšanas likuma 5. panta pirmo daļu, ir pašvaldības dome.
Publiskas personas kapitāla daļu un kapitālsabiedrību pārvaldības likuma 49. pants paredz, ka mantisko ieguldījumu novērtē saskaņā ar Komerclikuma 154. pantā noteikto, arī Publiskas personas mantas atsavināšanas likuma 40. panta otrā daļa paredz, ka Kapitālsabiedrībā ieguldāmo mantu novērtē Komerclikumā noteiktajā kārtībā. 
Komerclikuma 154. panta pirmā daļa nosaka, ka mantisko ieguldījumu novērtē un atzinumu par to sniedz persona, kura iekļauta mantiskā ieguldījuma vērtētāju sarakstā.
Pašvaldība pieprasījusi un saņēmusi SIA “INTERBALTIJA”, reģ. Nr. 40003518352, atzinumu par nekustamā īpašuma, kas atrodas Plostnieku ielā 5, Lubānā, Madonas novadā, tirgus vērtību. Atzinumā norādīts, ka iepriekš noradītā nekustamā īpašuma (uz 2026. gada 17. jūniju) tirgus vērtība ir 11 800 (vienpadsmit tūkstoši astoņi simti) euro. 
Ņemot vērā saņemto atzinumu, mantiskais ieguldījums atbilst 11 800 pamatkapitāla daļām, jo Kapitālsabiedrības vienas kapitāla daļas nominālā vērtība ir 1 (viens) euro.
	Pašvaldību likuma 4. panta pirmās daļas 1. punkts nosaka, ka pašvaldības viena no autonomajām funkcijām ir organizēt iedzīvotājiem ūdenssaimniecības pakalpojumus neatkarīgi no tā, kā īpašumā atrodas dzīvojamais fonds.
	Pašvaldību likuma 10. panta pirmās daļas 21. punkts nosaka, ka tikai pašvaldības domes kompetencē ir pieņemt lēmumus citos ārējos normatīvajos aktos paredzētajos gadījumos.
Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punkts nosaka, ka sabiedrības pamatkapitālu var palielināt dalībniekiem izdarot ieguldījumus sabiedrības pamatkapitālā un pretī saņemot attiecīgu skaitu jaunu daļu.
Pamatojoties uz Pašvaldību likuma 10. panta 21. punktu, Publiskas personas kapitāla daļu un kapitālsabiedrību pārvaldības likuma 63. panta pirmās daļas 1. punktu, ņemot vērā 15.07.2026. Attīstības komitejas atzinumu, atklāti balsojot: PAR – 13 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Egils Bērziņš, Guntis Klikučs, Janīna Grudule, Jānis Erels, Māris Justs, Rūdolfs Medenis, Valda Kļaviņa), PRET – NAV, ATTURAS – NAV, Madonas novada pašvaldības dome NOLEMJ:

1. Palielināt SIA “Madonas ūdens”, reģistrācijas Nr. 47103001173, pamatkapitālu, ieguldot SIA “Madonas ūdens” pamatkapitālā mantisko ieguldījumu- nekustamais īpašums ar kadastra apzīmējumu 70130050086, Plostnieku ielā 5, Lubānā, Madonas novadā, 11800,00 euro (vienpadsmit tūkstoši astoņi simti euro un 00 centi) apmērā, bez jaunu dalībnieku uzņemšanas, pretī saņemot jaunu attiecīgo daļu skaitu. Pamatkapitāla palielināšana nepieciešama, lai nodrošinātu sabiedrisko ūdenssaimniecības pakalpojumu nodrošināšanu un veiktu Lubānas notekūdeņu attīrīšanas iekārtu rekonstrukciju, kuras ietvaros paredzēta jaunas priekšattīrīšanas ēkas izbūve.
2. Uzdot SIA “Madonas ūdens” valdes priekšsēdētājam veikt Latvijas Republikā spēkā esošajos normatīvajos aktos noteiktās darbības pamatkapitāla palielināšanai un šo izmaiņu reģistrācijai Latvijas Republikas Uzņēmumu reģistrā.
3. Uzdot pašvaldības izpilddirektoram nodrošināt kontroli šī lēmuma izpildei.

Domes priekšsēdētājs							A. Lungevičs

